Publication: Magyar Közlöny
Issue: MK-2010-76 (Year: 2010, Number: 76)
Era: contemporary
Section: „A C. Függelék C/23. számú melléklete a 6/1990. (IV. 12.) KöHÉM rendelethez1
Paragraph Index: 690

2. alfüggelékben megadott körülmények között egy dinamikus vagy a 3. alfüggelékben megadott körülmények között egy statikus vizsgálatnak kell alávetni. 3.2.2. A vizsgálatok nem okozhatnak tartós alakváltozást, töréseket vagy repedéseket. 3.3. Függőleges terhelés (S) a kapcsolási ponton 3.3.1. A legnagyobb statikus függőleges terhelést a gyártó határozza meg. Értéke azonban nem haladhatja meg a 3 tonnát (Smax= 3000kg). 3.3.2. Elfogadási feltételek: 3.3.2.1. A megengedett statikus függőleges terhelés nem haladhatja meg sem a traktor gyártója által ajánlott, műszakilag megengedett statikus függőleges terhelést, sem a vontatóeszközre az EK alkatrész-típusjóváhagyás szerint meghatározott, statikus függőleges terhelést. 3.3.2.2. Teljesíteni kell az MR. C. Függelék C/1. sz. melléklete II. Rész 2. pontjának követelményeit, de a hátsó tengelyre jutó legnagyobb terhelést nem szabad túllépni. 3.4. A mechanikus kapcsolókészülék talaj fölötti magassága (h) (lásd az alábbi ábrát) 3.4.1. A 2,5 tonna terhelt tömeget meghaladó traktorokat fel kell szerelni egy olyan vonószerkezettel, melynek a földtől mért szabad magassága kielégíti a következő összefüggések egyikét: vagy ahol: mt: a traktor tömege (lásd II. Rész 1.6. pont), mlt: a traktor tömege (lásd II. Rész 1.6. pont) terhelősúllyal az első tengelyen, ma: a terheletlen traktor első tengelyére jutó terhelés (lásd V. Rész, 1.9. pont), mla: a traktor első tengelyére jutó terhelés (lásd IV. Rész, 1.9. pont) terhelősúllyal az első tengelyen, l: a traktor tengelytávolsága (lásd IV. Rész, 1.8. pont), S: a kapcsolási pontra jutó függőleges terhelés (lásd IV. Rész, 1.6. pont), c: a mechanikus kapcsoló vonatkoztatási középpontja és a traktor hátsó tengelyén keresztül menő függőleges sík közötti távolság (lásd IV. Rész 1.5. pont). 4. AZ EK ALKATRÉSZ-TÍPUSJÓVÁHAGYÁSI KÉRELEM 4.1. Traktor esetében a kapcsolókészülékre vonatkozóan az EK alkatrésztípusjóváhagyási kérelmet a készülék gyártója vagy meghatalmazott képviselője nyújtja be. 4.2. A mechanikus kapcsoló minden típusára vonatkozó kérelemhez az alábbi dokumentumokat és adatokat kell csatolni: — a kapcsolókészülék méretarányos rajzai (három példányban). E rajzokon különösen fontos a megkövetelt méretek részletes feltüntetése, valamint a készülék szerelési méreteinek a megadása, — rövid műszaki leírás a kapcsolókészülékről, amely meghatározza a konstrukció típusát és a felhasznált anyagot, — nyilatkozat a 2. alfüggelékben említett D értékéről dinamikus vizsgálatnál, illetve a 3. alfüggelékben említett T (vonóerő) értékéről statikus vizsgálatnál, valamint a kapcsolási pontra jutó S függőleges terhelésről, — egy vagy több mintakészülék, a műszaki szolgálat igénye szerint. 5. FELIRATOK 5.1. Minden olyan mechanikus kapcsolókészüléken, amely megfelel azon típusnak, amelyre megadták az EK alkatrész-típusjóváhagyást, az alábbi feliratokat kell elhelyezni: 5.1.1. kereskedelmi név vagy márkajel; 5.1.2. a 4. alfüggelék mintája szerinti EK alkatrész-típusjóváhagyási jel; 5.1.3. ha a szilárdság ellenőrzése a 2. alfüggelékkel összhangban történik (dinamikus vizsgálat): D megengedett értéke, S statikus függőleges terhelés értéke; 5.1.4. ha a szilárdság ellenőrzése a 3. alfüggelékkel összhangban történik (statikus vizsgálat): a vontatható tömeg (T) és a kapcsolási pontra jutó (S) statikus függőleges terhelés. 5.2. Az adatokat jól láthatóan, tisztán olvashatóan és tartós módon kell feltüntetni. 6. HASZNÁLATI UTASÍTÁS Minden mechanikus kapcsolókészülékhez mellékelni kell a gyártó használati utasítását. Ezen utasításnak tartalmaznia kell az EK alkatrész-típusjóváhagyás számát, valamint a kapcsolón elvégzett vizsgálattól függően a D vagy T értékét.

Source: https://magyarkozlony.hu/hivatalos-lapok/086e50679d25ed7318e6d770fc8afb48d42e9c99/dokumentumok/4313ebfc360a71aa54bd3c3a631ce2fd3b89f92f/letoltes